**РЕПУБЛИКА СРБИЈА**

**ГРАД НИШ**

**ГРАДСКА ОПШТИНА ПАЛИЛУЛA**

**Веће Градске општине Палилула**

Број: 122/25-03

Датум: 24.04.2025.год.

Ниш, ул. Бранка Радичевић број 1

Тел:018/290-600 и тел.факс 018/290-604

info@palilula.eu [www.palilula.eu](http://www.palilula.eu)

На основу члана 4 Правилникa о начину и поступку остваривања права на доделу средстава из буџета Градске општине Палилула за пројекте из области културе који су од значаја за Градску општину Палилула и Град Ниш број: 33/23-03 од 24.02.2023 године, Веће Градске општине Палилула на основу одлуке број 111-3/25-03 од 17.04.2025. године расписује следећи:

**ЈАВНИ КОНКУРС**

**за доделу средстава из буџета Градске општине Палилула за 2025. годину за пројекте из области културе који су од значаја за Градску општину Палилула**

Пријаве са пратећом документацијом се достављају адресиране на следећи начин:

**ГРАДСКА ОПШТИНА ПАЛИЛУЛА**

**Ул. Бранка Радичевића број 1, Ниш**

**Конкурс за финансирање/суфинансирање пројеката из области културе који су од значаја за Градску општину Палилула из буџета Градске општине Палилула за 2025. годину са назнаком „не отварати пре састанка комисије за отварање предлога пројеката“**

**УСЛОВИ КОНКУРСА:**

Право учешћа на конкурсу имају:

1. удружења и организације у култури регистроване на територији Градске општине Палилула које постоје најмање годину дана, о чему као доказ прилажу фотокопију решења Агенције за привредне регистре

 2. - појединци и самостални уметници који имају пребивалиште на територији Градске општине Палилула Ниш а своје пројекте остварују са удружењима и организацијама регистрованим на територији Градске општине Палилула Ниш о чему у пријави достављају податке.

Конкурс се односи на следеће области културе:

1) књижевност (стваралаштво, преводилаштво);

2) музика (стваралаштво, продукција, интерпретација);

3) ликовне, примењене, визуелне уметности, дизајн и архитектура;

4) позоришна уметност (стваралаштво, продукција и интерпретација);

5) уметничка игра - класичан балет, народна игра, савремена игра (стваралаштво, продукција и интерпретација);

6) филмска уметност и остало аудио-визуелно стваралаштво;

7) манифестације везане за филмску уметност и остало аудио-визуелно стваралаштво;

8) дигитално стваралаштво и мултимедији;

9) остала извођења културних програма и културних садржаја (мјузикл, циркус, пантомима, улична уметност и сл.);

10) откривање, прикупљање, истраживање, документовање, проучавање, вредновање, заштита, очување, представљање, интерпретација, коришћење и управљање културним наслеђем;

11) библиотечко-информационе делатности;

12) научноистраживачке и едукативне делатности у култури;

13) менаџмент у култури.

Пријава на конкурс врши се попуњавањем апликационог формулара који се у електронском облику може преузети са званичне инетернет странице Градске општине Палилула: www.palilula.eu/konkursi или преузети лично на шалтеру број 2 Услужног центра у згради ГО Палилула, ул. Бранка Радичевића број 1, 18105 Ниш.

Сваки други начин аплицирања је неприхватљив.

Уз пријаву, обавезно приложити:

1. образац пријаве за учешће на конкурсу;

2. решење о регистрацији удружења или организације у Агенцији за привредне регистре;

3. фотокопија ОП обрасца (овлашћених лица);

4. предлог пројекта који садржи: назив пројекта, седиште, матични број и ПИБ носиоца пројекта, циљ пројекта, детаљан опис пројекта, разрађен буџет пројекта, податке о одговорној особи за спровођење пројекта, копију захтева за финансирање код других инстанци, односно потврде одобрених финансијских средстава - уколико их подносиоци поседују и ангажовање средстава;

4. програм рада за текућу годину

5. извештај о утрошку буџетских средстава, односно реализације пројекта из претходне године (уколико су била додељена средства)

6. другу документацију (по процени подносиоца захтева) која је од значаја за доделу средстава;

Напомена: Подносилац одобреног пројекта/програма је у обавези да у року од 15 дана од дана обавештења о одобрењу програма од стране Већа ГО Палилула, отвори наменски рачун код Управе за Трезор са тачним називом пројекта, уколико нема отворен рачун код Управе.

**ПОСТУПАК ДОДЕЛЕ СРЕДСТАВА**

Комисија за стручну процену пријава разматраће пристигле предлоге програма на седници која ће се одржати у року од 15 дана од завршетка конкурса.

Непотпуне или неуредне пријаве на конкурс, неће се разматрати.

Одлуку о избору програма који се суфинансирају/финансирају из буџета Градске општине Палилула доноси Веће Градске општине Палилула у року од 15 дана од достављања предлога од стране стручне комисије.

Подносиоци чији програм није одобрен за финансирање, обавештавају се о томе у року од 15 дана од дана доношења одлуке.

Учесници конкурса који су добили средства у износу мањем од траженог, дужни су да у року од осам (8) дана од дана пријема обавештења доставе ревидирану структуру износа трошкова за програм наведен у пријави на конкурс, сходно висини додељених средстава, односно обавештење о томе да ли одустају од средстава која су им додељена.

Комплетна конкурсна документација се доставља у затвореној коверти на чијој полеђини се наводе основни подаци о подносиоцу пријаве. Пријаве се предају на писарници - услужни центар Градске општине Палилула - са назнаком за Комисију за спровођење поступка по конкурсу за доделу средстава за програме и пројекте од јавног интереса Градске општине Палилула, ул. Бранка Радичевића број 1, 18105 Ниш.

**Рок за доставу предлога програма је до ПОНЕДЕЉКА 26.05.2025.године до 12.00 часова.**

Комплетна конкурсна документација се доставља у затвореној коверти на чијој полеђини се наводе основни подаци о подносиоцу пријаве. Пријаве се предају на писарници – услужни центар Градске општине Палилула - са назнаком за Комисију за спровођење поступка по конкурсу за доделу средстава за пројекте из области културе који су од значаја за Градску општину Палилула, ул. Бранка Радичевића број 1, 18105 Ниш.

Овај Јавни конкурс објављује се на интернет страници Градске општине Палилула: [www.palilula.eu](http://www.palilula.eu) и дана 24.04.2025.године у дневним новинама „ Новости АД - Вечерње новости “ које се дистрибуирају на територији Града Ниша.

Сви изрази и појмови који су у овом јавном конкурсу употребљени у мушким роду, односе се без дискриминације и на особе женског пола.

 **ВЕЋЕ ГРАДСКЕ ОПШТИНЕ ПАЛИЛУЛА**

 **ПРЕДСЕДНИК**

 **\_\_\_\_\_\_\_\_\_\_\_\_\_\_\_\_\_**

 **Братислав Вучковић**